Bereits am Morgä am sächsi si d Vögu zueverlässig erschine (rufus motmat, masked drogan, Tucan Choco....für d  Ornitologä unter öich :-) Ds Mindo lohnt sech ds früechä Ufstah uf jedä Fau! Ds Erwachä im Waud mit em luttä Vogugezwitscher isch einmalig! Mindo ghört nach dä Galapagos zu dä schönschtä Plätz ds Ecuador. Im Hochland hei vor auem d Laguna Quilotoa und d Ussicht uf ä Cotopaxi voll überzügt. Ds Mindo hei nir ou no ä Cascadä bsuecht und üs im ca. 14 Grad chautä Flüssli erfrüscht. Bevor's hett afa schiffä wie us Chüblä, hetts no grad glängt für nä Orchidee-Gartä unger d Lupä ds näh. Um Mindo umä wachsä ca. 200  Orchidee-Sortenä. Bim fötelä hett dr Märsu prompt ä Orchidee knickt, wo nur grad a eim Tag blüeht. Ohhhhhhh noooooooooo!!!! D Bsitzerin hett fasch afa hülä! Bösä Mese :-) Vom Paradies straigt on to the hell! Vo Mindo nach Atacames ad Küschtä! We mir hättä gwüsst, dass es dört dermassä gruusig isch, hättä mir Esmeraldas und Atacames grad ussä gla! Im Vorfäld hei mir aber vo üsem dütschä schwuli Kolleg nur positivs ghört und üs so dänkt, es sig ä Abstächer wärt! Scho d Fahrt nach Atacames isch Stress pur gsi,  stressiger aus ä ganzi Arbeitswuchä deheim!!! We ä Ecuadorianer einä vor sech hett, muess är dä um ds verreckä überhole! Äs stört ihn ou nid gross, we ihm einä entgägächunnt oder we är 100 Meter später eh muess abbiegä. Houptsach är hett überhout!